இப்படி பல காரணங்களினால் பவர்பாயிண்ட் மென்பொருள் பயன்பாட்டை எதிர்ப்பவர்கள் இருக்கவே செய்கின்றனர். அமேசான் நிறுவனர் ஜெப் பேசோசும் இதில் ஒருவர். இந்த தகவல் கூட கொஞ்சம் பழைய செய்தி தான். சில ஆண்டுகளுக்கு முன்னரே அமேசான் நிறுவன பழைய ஊழியர் ஒருவர், பெசோசுக்கு பவர்பாயிண்ட் பிடிக்காது என்றும் நிறுவன கூட்டங்களில் அதன் பயன்பாட்டிற்கு தடை விதிக்கப்பட்டுள்ளது என்றும் கூறியிருக்கிறார். இது தொடர்பாக அமேசான் மூத்த ஊழியர்கள் குழுவுக்கு பெசோஸ் 2004 ல் அனுப்பிய இமெயிலை நகலையும் அவர் வெளியிட்டிருந்தார்.